**Fau-møte 23/9-21 kl. 19.00 på skolekjøkkenet**

Til stede: Hanne, Line, Malin, Liv-Turid, Carina, Aud- Helen, Anne Marthe

**Sak 1:** Klassekasse

FAU og ledelsen har gjennom en lengre periode diskutert rutiner for hvordan klassekassen hos de ulike trinnene/klassene bør være. Bakgrunnen for disse diskusjonene er mange, men en avgjørende faktor er gjentakende meldinger fra foresatte ved skolen som uttrykker frustrasjon og misnøye. Foresatte uttrykker press om å bidra og opplever det vanskelig å si i fra grunnet f.eks. begrenset økonomi. At foresatte sitter med følelsen av å være ekskludert fra fellesskapet grunnet manglende betalingsevne, er noe FAU og ledelsen sammen ser alvorlig på.

Flere foresatte stiller seg kritiske til måten innsamlingen av pengene til klassekassa foregår på. Ifølge den informasjonen FAU besitter har mange av trinnene/klassene ved skolen opprettet bankkonto, i en forelders navn. Her blir foresatte oppfordret til å sette inn sitt frivillige bidrag, overføre penger inntjent via diverse salg og/eller vipse til ved loddsalg, kakesalg e.l. Denne måten å samle inn penger på er uheldig og i strid med det både FUG (Foreldreutvalget ved Grunnopplæringen) og UDIR uttrykker om gratisprinsippet i skolen.

*-Skolen kan i utgangspunktet motta gaver fra foreldre, elever eller andre. Eksempel penger til klassekassa. Gaven må være:*

*• Frivillige. Foreldrene som gir gave må gjøre det uten å føle press til å gi.*

*• Anonym. Det skal ikke være synlig hvem som ikke gir gaver.*

*Skolen kan ikke ta initiativ til aktiviteter som krever egen- eller foreldrebetaling, fordi det kan bli oppfattet som en oppfordring til å bidra. Foreldre kan på eget initiativ foreslå å bidra til en tur som krever mer penger enn det skolen kan bruke. Skolen har likevel et ansvar for at foreldreinnsamlingen foregår på lovlig måte, og bidragene skal være frivillig og anonyme.*

*Foreldre kan også velge å arrangere dugnader, kakesalg, loppemarkeder o.l. i stedet for å gi gaver til skolen, men også her må deltakelsen være frivillig.-*

[Gaver (udir.no)](https://www.udir.no/regelverk-og-tilsyn/skole-og-opplaring/gratisprinsippet/grunnskolen/gaver/?path=cehmjmdcehmkdg) (23/9-21)

Rektor informerer:

Nye rutiner i Sarpsborg kommune vedr. ekskursjoner: Turer/ekskursjoner i skoletiden, som inkluderer lærer, skal dekkes av skolen/kommunen.

Den tradisjonsrike Sauevika-turen, som har vært gjennomført på 7.trinn og vært dekket i sin helhet av klassekassa, vil nå fases ut. Årets 5.-7. trinn kan gjennomføre som planlagt (én overnatting), da penger til denne turen allerede er samlet inn/spart. Fra 2025 vil ikke skolen legge til rette for gjennomføring av denne turen.

En overnattingstur/én natt (f.eks. kanotur), ifølge læreplan, skal gjennomføres på 7. trinn. Aktuelle steder kan være Børtevann, Langen e.l. Klassekassa kan være med å dekke bussturen til og fra denne overnattingsturen. Ledelsen/ansatte er positive til å gjennomføre denne innsamlingen til klassekassa gjennom «Panteprosjekt» i 7. trinn. Det vil derfor ikke være nødvendig for klassekontaktene å gjennomføre ulike former for innsamlinger og salg for å dekke en klassetur eller annen tur/aktivitet som planlegges gjennomført i skoletiden.

**Nye rutiner og føringer for innsamling og oppbevaring av klassekasser ved Hannestad skole vil være følgende:**

Maksbeløp: Maks. 10.000 kr i klassekassa – småinnsamlinger/loddsalg som kan dekke mindre bidrag, gave til lærere e.l. \*Unntak for årets 5.-7.trinn – som nevnt over.

Innsamling: Penger som skal samles inn må være i sedler og mynter – ikke overføring til konto. Dette grunnet anonymitet som nevnt over.

Oppbevaring: Klassekassa skal oppbevares fysisk, i en boks e.l., ikke på konto. Her anbefales en form for notatbok hvor det dokumenteres beløp som har gått inn og ut av boksen. Ansvaret for oppbevaringen av denne ligger hos årets valgte klassekontakter – overleveres ved høstens foreldremøte med kort info om beholdning. Skolens safe vil ikke ta ansvar for denne eller oppbevare den. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FAUs årlige juleverksted: Overskuddet av kiosksalget går tilbake til klassene slik at klassekontaktene slipper å pålegge foresatte om å betale for at barnet skal delta.

**Sak 2: Leirskole fra 2023**

Alle skoler i Sarpsborg skal til Ullerøy leirskole.

**Sak 3:** Tilsyn/Natteravnordning i lokalmiljøet på Hannestad

FAU har avviklet tilsynsordningen grunnet lav oppslutning. Dette er informert ut via Facebook-siden til Hannestad skoles foreldre.

**Eventuelt:**

FAU + klassekontaktmøte tirsdag 12/10 kl. 19.00 i Storstua, FAU møter kl. 18.00

Tema: 17. mai – hvordan gjennomføre dette i 2022?, klassekasse/pengeinnsamling, aktiviteter i løpet av året, juleverksted, forventninger til klassekontaktrollen

Årsmøte: 2/11-21 kl. 19.00 i Storstua, påmelding til årsmøtet sendes til Hanne på e-post.

Juleverksted 2/12-21 kl. 17.30-19.00 - Alle i FAU må stille i kiosken denne dagen.